YLTÄKYLLÄINEN ELÄMÄ Tuhlaa elämäsi Jeesukseen 1/2
Tervetuloa Yltäkylläinen elämä -ohjelman pariin.
Luvassa on hyvää opetusta.
Keskitymme Jeesuksen kuolemaa edeltäneisiin tapahtumiin.
Hän meni Betaniaan ja rentoutui opetuslasten seurassa.
Hänen luokseen tuli nainen, joka rikkoi hajuvoidepullon ja voiteli Hänet.
Pullo oli arvoltaan yli 23 000 euroa.
Monet kysyvät, miksi joku tuhlaa koko vuoden palkan Jeesukseen.
Vastaamme kysymykseen tänään.
Miksi tuhlaisit elämäsi Jeesukseen? Käyt kirkossa, palvelet Häntä, -
rakastat Häntä ja uhraat aikaasi Häneen.
Elämässä on järkeä vain, kun sen asettaa Jumalan käteen.
Nauti ohjelmasta!
Me uskomme
Epätoivon hetkinä
Kun epäilys ja pelko valtaavat
On vain yksi perustus
Me uskomme
Tässä rikkinäisessä sukupolvessa
Pimeydessä autat meitä näkemään
On vain yksi pelastus
Me uskomme
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Uskomme, että Hän voitti helvetin
Uskomme ylösnousemukseen
Uskomme Hänen vielä palaavan
Olkoon uskomme enemmän kuin hymnejä
Suurempi kuin laulut, joita laulamme
Heikkoudessa ja kiusauksissa
Me uskomme
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Uskomme ristintyöhön
Uskomme, että Hän voitti helvetin
Uskomme ylösnousemukseen
Uskomme Hänen vielä palaavan
Kadonneet löydettäköön, kuolleet herätettäköön
Rakkaus vallatkoon tässä ja nyt
Eläköön seurakunta todeksi pelastussanomaa
Me uskomme
Helvetin portit eivät kestä. Jumalan voima on repäissyt rikki väliverhon
Rakkautesi ei koskaan petä
Me uskomme, me uskomme
Me uskomme Jumalaan, Isäämme
Uskomme Jeesukseen Kristukseen
Uskomme Pyhään Henkeen, joka on antanut meille uuden elämän
Avataan Raamatusta Mark. 14
Mark. 14
Mark. 14 kertoo naisesta, -
joka tunnisti aarteen hinnan ja ilmaisi sen.
Hänellä ei ollut johtajan nimikylttiä.
Silti hän teki jotakin ilmiömäistä. Luetaan Mark. 14:3.
"Ja kun hän oli Betaniassa, pitalisen Simonin asunnossa," -
"tuli hänen aterialla ollessaan nainen," -
"mukanaan alabasteripullo täynnä oikeata, kallista nardusvoidetta."
"Hän rikkoi alabasteripullon ja vuodatti voiteen hänen päähänsä."
"Niin oli muutamia, jotka närkästyivät ja sanoivat keskenään:"
"Mitä varten tämä voiteen haaskaus?"
"Olisihan voinut myydä tämän voiteen" -
"enempään kuin kolmeensataan denaariin ja antaa ne köyhille."
"Ja he toruivat häntä. Mutta Jeesus sanoi: 'Antakaa hänen olla.'"
"Miksi pahoitatte hänen mieltään? Hän teki hyvän työn minulle."
"Köyhät teillä on aina keskuudessanne," -
"ja milloin tahdotte, voitte heille tehdä hyvää," -
"mutta minua teillä ei ole aina. Hän teki, minkä voi."
"Edeltäkäsin hän voiteli minun ruumiini hautaamista varten."
"Totisesti minä sanon teille:"
"missä ikinä kaikessa maailmassa evankeliumia saarnataan," -
"siellä sekin, minkä tämä teki, on mainittava hänen muistoksensa."
Nainen teki Jeesukselle jotakin niin erityistä ja ylellistä, -
että siitä puhutaan vielä 2 000 vuotta myöhemminkin.
Hänen uhrinsa ja ilmaisukykynsä olivat ilmiömäisiä.
Jeesus oli Betaniassa.
Se sijaitsee Jerusalemin liepeillä vain kolmen kilometrin päässä.
Hänet ristiinnaulittaisiin ihan naapurissa parin päivän kuluttua.
Jeesus oli aterialla.
Hän oli syönyt maittavan aterian. Hän rentoutui ystäviensä seurassa.
Hän tiesi joutuvansa kohtaamaan ristinkuoleman -
muutaman päivän kuluttua.
Niinpä Hän halusi viettää aikaa ystäviensä ja tiiminsä kanssa.
Sukupolvessamme ja elämässämme -
meidän ei tarvitse yrittää pärjätä yksin.
Meitä edeltävä sukupolvi maksoi hintaa monella alueella.
Paul Scanlon opetti uskostamme. Arvostamme sitä.
Sukupolvemme ei tarvitse käydä taisteluja, joista voitto on jo saatu.
Joskus on hyvä tutkia menneitä voittoja -
ja kehittää vakaumustamme.
Johtajuuden tarvitse olla yksinäistä.
Jeesus rentoutui tiiminsä kanssa juuri ennen ristinkuolemaa.
Rinnakkaistekstissä Joh. 12:ssa kerrotaan, -
että Lasarus oli aterialla Jeesuksen kanssa.
Jeesus oli herättänyt hänet kuolleista.
Hän on juuri oikeanlaista seuraa, jos edessä on kuolema.
Kannattaa kutsua joku, joka on jo käynyt rajan takana.
Jeesus oli syntynyt ihmiseksi. Ehkä Hän oli unohtanut, millaista siellä oli.
En halua sotkeutua teologiaan.
Lasarus oli kumminkin mukana. Emme tiedä, mistä he puhuivat.
Lasaruksen läsnäolo toi luultavasti taivasvarmuutta.
Lasarus varmastikin kertoi, millaista taivaassa oli.
Läsnä olivat Johannes, joka rakasti Jeesusta, ja Pietari.
Jeesus oli lähipiirinsä ympäröimä. Se oli Marian ja Martan kotikylä.
Hän oli käynyt siellä aiemminkin.
Tahdon tuoda esiin erään pikkuseikan.
He olivat pitalisen Simonin asunnossa.
Jeesus oli parantanut hänet, mutta silti muistutetaan, mikä hän oli ollut.
Jeesus oli ystävystynyt pitalisen kanssa ja tukenut häntä.
Ehkäpä Simon vastavuoroisesti nyt sanoi:
"Kiitos, että paransit minut. Tarjoan kunnon aterian ja huolehdin Sinusta."
Ateria oli hieno hetki.
Pidämme sunnuntaisin kolme jumalanpalvelusta.
Kaksi on Bradfordissa, yksi Leedsissä.
Meillä on tytärseurakunta Belfastissa, mutta sinne pääsee vain lentäen.
Charlotte ja minä rentoudumme tiimin kanssa jumalanpalvelusten jälkeen.
Kun tilaisuudet ovat ohi, kaikki kokoontuvat kotiimme.
Se on johtajuuden periaate, joka on joillekin uusi.
Pari vuotta sitten hankin pingispöydän autotalliimme.
Käteni ovat veriset.
Kaikki on pöydän syytä.
Tytöt katsovat televisiota ja juttelevat.
He kaivavat esiin voidepurnukat ja alkavat hieroa käsiä ja jalkoja.
Siinä vaiheessa miehet kaikkoavat. Päihitän yleensä kaikki pingiksessä.
Joitakin aikoja sitten vietimme tällaista iltaa tiimin kanssa.
Söimme ja rentouduimme olohuoneessa.
Yhtäkkiä Tim Nelson poistui huoneesta.
Hän palasi hetken kuluttua.
Paikalla oli noin 20 henkeä. Tim Nelson istuu täällä eturivissä.
Hän kysyi vaimoltani: "Charlotte, voisinko vaihtaa kanssasi sanasen?"
Timin vaimo Sacha suuttui Timille.
Sacha sanoi: "Älä ole noin muodollinen. Emme ole töissä."
"Miksi vaivaat Charlottea työasioilla?"
Charlotte nousi, ja he lähtivät. Ihmettelimme, mitä oli tekeillä.
Vaimonihan on aina niin rauhallinen.
Hän osaa pysyä rauhallisena -
ja ottaa asiat sellaisina kuin ne tulevat.
Tim ja Charlotte lähtivät kahdestaan. Yhtäkkiä kuului kovaa kirkumista.
Vaimoni ei ole riivattu. Kuulosti siltä, että jokin oli pahasti pielessä.
Charlotte juoksi luoksemme ja huusi: "Keittiö on tulessa!"
Ryntäsimme keittiöön. Kynttilä oli kaatunut pöydälle ja sytyttänyt sen.
Tim Nelson asteli tyynen rauhallisesti luoksemme ja sanoi:
Charlotte, voisinko vaihtaa kanssasi sanasen?
En olisi reagoinut niin. Olisin mennyt paniikkiin Charlotten tavoin.
Kaikki kunnia Timille, -
koska hän on juuri oikea henkilö seurakunnan taloudenhoitajaksi.
Hän ei stressaannu eikä hätäänny. Hänellä on lehmän hermot.
Hän suhtautuu rauhallisesti kaikkeen. Voi että olemme nauraneet sille.
Tim on äijä.
Asioita tapahtuu, kun rentoudutaan.
Siitä tulee osa tiimin kieltä.
Kun elämässä tulee eteen vaikea hetki, -
muistaa, millaisia henkilöitä tiimi pitää sisällään.
Ongelmien ratkomisen ja pastorintyön lisäksi -
on tärkeää oppia nauramaan, rakastamaan ja johtamaan yhdessä.
Se on ratkaisevan tärkeää.
Jos halutaan, että seurakunta kasvaa, on ymmärrettävä tämä periaate.
Illan keskeytti nainen, jolla ei ollut opetuslapsi-kylttiä.
Hän teki jotakin ennen kuulumatonta.
Opetuslapset olivat touhunneet. He olivat parantaneet ja palvelleet.
He olivat saarnanneet ja uurastaneet.
Uurastamisessa vaarana on se, että menettää intohimonsa Jeesukseen.
On olemassa tila, jota kutsutaan myötätuntouupumukseksi.
Jumalan palvelija ja johtaja voi kärsiä myötätuntouupumuksesta.
Lääketieteellinen termi on sekundaari traumaattinen stressi.
Se todettiin ensimmäisen kerran 1950-luvulla sairaanhoitajilla, -
jotka hoitivat sairaita.
Oireita olivat toivottomuus, mielihyvän alentuminen, -
stressi, ahdistuneisuus, negatiivisuus, -
keskittymiskyvyn puute ja toimintakyvyn alentuminen.
Sitä alettiin kutsua myötätuntouupumukseksi.
Johtaja voi kärsiä sekundaarista traumaattisesta stressistä, -
jos hän kohtaa päivittäin henkilöitä, jotka purkavat hänelle ahdistustaan.
He voivat olla nuorisopastoreita tai lasten parissa työskenteleviä.
He voivat kärsiä sekundaarin traumaattisen stressin oireista.
Ne aiheuttavat unettomia öitä ja saattavat vaurioittaa, -
ellei osaa rentoutua.
Se tarkoittaa sitä, että osaa pyytää Jumalalta vaikkapa espressokonetta.
Eilen joku kysyi: "Olen väsynyt. Miten väsymyksen kanssa pärjää?"
Ihmettelin sitä.
Jos makaa uupuneena sairaala- sängyssä sydänmonitoriin kytkettynä, -
voi sanoa olevansa väsynyt.
Ärtyneisyyttä ja huonoa asennetta ei pidä selittää väsymyksellä.
Ärtyneisyys ja huono asenne on hoidettava.
Ne ovat merkkejä myötätuntouupumuksesta.
On haastavaa hoitaa myötätuntouupumusta.
Kerron nyt kolme periaatetta naisen elämästä.
Maria astui huoneeseen.
Oli juuri syöty. Keittiössä tiskattiin. Keskustelu kävi kiivaana.
Maria sulki mielestään kaiken muun. Hänellä oli mukanaan alabasteripullo.
Hän käveli suoraan Jeesuksen luo hälinästä välittämättä.
Hän asteli paikalle Timin tavoin.
Kun tekee tai sanoo jotakin poikkeavaa, keskustelu muuttuu, -
aivan kuten sinä päivänä, kun Tim totesi omaan tapaansa keittiöpalon.
Keskustelu kääntyy yhteen asiaan.
Emme tänä päivänä ymmärrä, miten äärettömän kallisarvoista voide oli.
Raamatussa sen ohittaa nopeasti.
Täytyy ymmärtää johtajuuden hinta.
Ensimmäinen periaate on se, että täytyy olla tuhlaileva aarteen suhteen.
Mikä on aarteesi?
Pidätkö aarteenasi ihmisiä tai perhettä?
Meidän on selvitettävä, mihin me haluamme keskittyä -
ja mitä me haluamme rakentaa.
On tärkeää oppia laittamaan asiat oikeaan tärkeysjärjestykseen.
Sitä varten täytyy selvittää, mikä on aarteesi.
Saatamme unohtaa, mikä on tärkeintä sähköposti- ja puhelutulvan keskellä.
Kun tulemme kotiin työpäivän jälkeen, puhelimet soivat ja joku haluaa tavata.
On tärkeä ymmärtää, ettei se ole tärkeää sillä hetkellä.
Sillä hetkellä täytyisi keskittyä lapsiin, puolisoon tai avioliittoon.
Pitkällä tähtäimellä on tärkeää vaalia perhe- ja aviosuhteita.
Aloitin seurakunnassamme nuorisopastorina.
Olin tehnyt nuorisotyötä vuosien ajan.
Teimme tutkimuksen seurakunnan nuorten parissa.
Eniten he arvostivat minussa sitä, millainen suhde minulla on vaimooni.
Tärkein asia, mitä he minussa arvostivat, oli aviosuhteeni.
En olisi ikinä osannut aavistaa sitä.
Tutkimuksesta kävi ilmi, että nuoristamme yli 50 % oli isättömiä.
Vakaiden ihmissuhteiden malli on erittäin tärkeää.
Monet ovat väsyneitä siihen, että puhutaan taloudellisista avustuksesta.
Sitä ei ymmärretä. Mennään siis suoraan asiaan.
Puhutaan suoraan asioista, jotka ovat tärkeitä.
Britanniassa keskipalkka on noin 20 000 puntaa vuodessa.
Marian nardusöljy oli pullossa.
Se ei ollut samanlainen kuin tämä. Tämä on Vihreää viikunaa.
Hänen öljynsä oli alabasteripullossa.
Alabasteri on kiveä, jota saadaan louhoksesta.
Sitä kaivettiin luultavasti jostakin Iranin alueelta.
Sitä tuotiin Jerusalemiin.
Pulloon laitettiin hajuvoidetta. Pullo suljettiin sinetillä.
Alabasteri on valkoista läpinäkyvää lasia. Se ikään kuin hehkui.
Sellaista ei ole nykyään.
Kun nainen näytti pullon, ihmiset tiesivät heti, -
että pullo on 23 000 euron arvoinen.
Jos pudottaisin pullon lattialle, mitä en tee, se ei hetkauttaisi ketään.
Tämä on ehkä 5 euron arvoinen.
Kun tuo Jeesuksen eteen 23 000 euroa, tietää, että Jeesus on tärkein.
Ehkä ymmärtäisitte, jos kirjoitan 20 000 punnan šekin.
Olen kirjoittanut 20 000 punnan šekin Jeesus-palvelujärjestölle.
Olen allekirjoittanut šekin.
Voi olla vaikea käsittää, -
että kun tämä paperilappunen lunastetaan pankissa, -
rahaa siirtyy tililtä tilille. Sitä voi olla vaikea käsittää.
Pyydän lavalle ystäväni Tim Nelsonin.
Tim on taloudenhoitaja.
Timin salkussa on jotakin, mitä teistä kukaan ei ole nähnyt: 20 000 £.
Tietävätkö vartijat tästä? - Tietävät.
Täällä ollaan huolestuneita, tietävätkö vartijat asiasta.
20 000 puntaa.
Tässä se on. 20 000 puntaa eli 23 000 euroa.
Ei se nyt kummoinen läjä ole.
Otetaan lähikuvaa. Jotkut pastorit rukoilevat tällaista kolehtia.
Ruokitaan uskoa.
Haluaako joku tuhat puntaa? Tule hakemaan. Se oli vitsi.
Sanoin Timille, etten ole ikinä nähnyt 20 000 puntaa käteisenä.
En halua kadottaa mitään.
Kuvittele, että 23 000 euroa lasketaan Jeesuksen jalkojen juureen.
Vuoden palkka
Jeesuksen Kristuksen jalkojen juureen
Kuvasin juuri, miten elätte elämäänne.
Annatte elämänne Jeesuksen Kristuksen jalkojen juureen.
Kun tuo ylellinen lahja laskettiin Jeesuksen jalkojen juureen, -
opetuslapset närkästyivät.
He sanoivat: "Mitä tuhlausta!"
"Tuhlasit aarteesi Jeesukseen. Mitä tuhlausta!"
"Toimit hetken mielijohteesta."
"Teit hätiköidyn lupauksen, juoksit huoneeseesi ja hait alabasteripullon."
Toimit hetken mielijohteesta kotona tai kokouksessa.
Päätit omistaa elämäsi Jeesukselle ja rakentaa seurakuntaa.
Hetken mielijohteesta omistit koko elämäsi Jumalalle.
Ihmiset eivät aina ymmärrä uhria ja hintaa, joka päätöksellä on.
He arvostelevat sinua.
Kaikista ihmisistä juuri opetuslasten olisi pitänyt ymmärtää hinta.
He närkästyivät, sillä heillä oli myötätuntouupumus.
He eivät nähneet, mikä oli tärkeintä.
Toivottavasti opetus auttoi näkemään, miten paljon Jumala rakastaa sinua -
ja miten Hänellä on kaikkea suunniteltuna elämäsi varalle.
Jos liikut Bradfordissa, Belfastissa tai Leedsissä, tule käymään!
Hyvää viikkoa! Ota yhteyttä, jos voimme auttaa jollakin tavalla.
Kuullaan pian!
Jumala rakentaa kotia. Hän käyttää meitä kaikkia taustaan katsomatta.
Hän on rakentanut seurakuntaansa sukupolvesta toiseen.
Elävien kivien yhteisö
Turvallinen koti
Voima, toivo, näky, tarkoitus
Yksilöt, jotka eivät elä vain itselleen
He antavat elämänsä Jumalan valtakunnan rakentamiseen
Oppien, kasvaen, johtaen, palvellen, uhraten
Jotta muut saisivat mahdollisuuksia löytää tien Hänen valtakuntaansa
Life Church -johtajuusakatemia on vuoden kestävä kurssi, -
jossa koulutetaan paikallisseurakunnan johtajia.
Suomennos: Marianne Tenetz